ლუის ენრიკე

ლუის ენრიკე მარტინეს გარსია (; დ. 8 მაისი, 1970, ხიხონი, ესპანეთი) — ესპანელი ფეხბურთელი და ფეხბურთის მწვრთნელი. „პარი სენ-ჟერმენის“ მთავარი მწვრთნელი 2023 წლის ივლისიდან.  

საკლუბო კარიერა
საკლუბო კარიერის განმავლობაში იცავდა ხიხონის „სპორტინგის“, მადრიდის „რეალის“ და „ბარსელონას“ ღირსებას.

1991 წლის ზაფხულში ხუთწლიან კონტრაქტს მოაწერა ხელი მადრიდის „რეალთან“, რომლის შემადგენლობაში გატარებული წლების განმავლობაშიც ენრიკემ პირველი საკლუბო ტიტულები მოპოვა და გუნდის ძირითად შემადგენლობაში ადგილიც საიმედოდ დაიმკვიდრა. მადრიდელთა რიგებში თამაშისას, ლუის ენრიკემ მოახერხა დაემტკიცებინა, რომ მას, როგორც უნივერსალურ მოთამაშეს, შეეძლო თამაში არა მხოლოდ ფლანგისა და შემტევი ნახევარმცველის ჩვეულ პოზიციებზე, არამედ ნებისმიერ სხვა პოზიციაზეც, დაცვის ცენტრის გარდა.

სანაკრებო კარიერა
ესპანეთის ეროვნული ნაკრების შემადგენლობაში ლუის ენრიკემ მონაწილეობა სამ მსოფლიო ჩემპიონატში (1994, 1998 და 2002) და 1996 წლის ევროპის ჩემპიონატში მიიღო. ეროვნული ნაკრების შემადგენლობაში 62 მატჩში 12 გოლი გაიტანა. ასევე იყო ოლიმპიური გუნდის წევრი, რომელმაც ბარსელონაში (1992) ზაფხულის ოლიმპიური თამაშები მოიგო.

სანაკრებო სტატისტიკა
ეროვნული ნაკრებიწელიმატჩიგოლიესპანეთი199110199200199320199493199580199692199742199881199984200030200150200250ჯამში6212

სამწვრთნელო კარიერა
36 წლის ასაკში დაიწყო სამწვრთნელო მოღვაწეობა. პირველი სერიოზული გუნდი იყო „ბარსა ბ“, სადაც 2008 წელს პეპ გვარდიოლა ჩაანაცვლა. პირველივე სეზონში ესპანელმა სპეციალისტმა გუნდი რანგით მესამე ჩემპიონატიდან მეორეში გადაიყვანა. 2011 წელს კი დააფიქსირა გუნდის ისტორიაში საუკეთესო შედეგი. 71 ქულით (20 მოგება, 11 ფრე, 11 წაგება) გათამაშება მე-3 ადგილზე დაასრულა, რაც დღესაც საუკეთესო შედეგია „ბარსა ბ“-სთვის. 

ამ წარმატების შემდეგ ლუის ენრიკემ ბედი ესპანეთის ფარგლებს გარეთ სცადა და იტალიურ „რომაში“ დაიწყო მუშაობა. იტალიის ჩემპიონატში „რომამ“ მე-7 ადგილი დაიკავა, იტალიის თასის ნახევარფინალში გააღწია და ევროპის ლიგაზე ასპარეზობის უფლება მოიპოვა. 

2012 წელს ლუის ენრიკემ დატოვა „რომა“ და 2013 წელს კვლავ ესპანეთში დაბრუნდა, სადაც ვიგოს „სელტა“ ჩაიბარა. იმ სეზონში „სელტამ“ წარმატებით იასპარეზა და სეზონი მე-9 ადგილზე დაასრულა, რაც საკმაოდ კარგი მაჩვენებელი იყო ვიგოური კლუბისთვის. 

2014 წლის ივლისში დაიკავა „ბარსელონას“ მთავარი მწვრთნელის პოსტი. არასახარბიელოდ დაწყებული სეზონი ენრიკემ ტრიუმფით დაასრულა და მოიგო სამივე ტურნირი: ჩემპიონთა ლიგა, ესპანეთის ჩემპიონატი და ესპანეთის სამეფო თასი. მომდევნო სეზონის დასაწყისში მონაგარს კიდევ ორი ტიტული შემატა: უეფას სუპერთასი და მსოფლიოს საკლუბო ჩემპიონატი. 

2015–2016 წლების სეზონი ლა ლიგისა და ესპანეთის თასის მოგებით დაასრულა. მესამე სეზონი ნაკლებად წარმატებული ჰქონდა, 2017 წლის ივლისში პოსტი დატოვა.

2019–2022 წლებში იყო ესპანეთის ეროვნული ნაკრების მწვრთნელი.

მიღწევები
საკლუბო
  რეალ მადრიდი 
 ლა ლიგა: 1994–95
 ესპანეთის თასი: 1992–93
 ესპანეთის სუპერთასი: 1993

  ბარსელონა 
 ლა ლიგა: 1997–98, 1998–99
 ესპანეთის თასი: 1996–97, 1997–98
 ესპანეთის სუპერთასი: 1996
 უეფა-ს სუპერთასი: 1997
 უეფა-ს თასების მფლობელთა თასი: 1996–97

სანაკრებო
  ესპანეთის ოლიმპიური ნაკრები
 ზაფხულის ოლიმპიური თამაშები: 1992

სამწვრთნელო
  ბარსელონა 
 ლა ლიგა: 2014–15, 2015–16
 ესპანეთის თასი: 2014–15, 2015–16, 2016–17
 ესპანეთის სუპერთასი: 2016
 უეფა-ს ჩემპიონთა ლიგა: 2014–15 
 უეფა-ს სუპერთასი: 2015
 ფიფა-ს მსოფლიო საკლუბო ჩემპიონატი: 2015

  პარი სენ-ჟერმენი
 საფრანგეთის ლიგა 1: 2023–24, 2024–25
 საფრანგეთის თასი: 2023–24, 2024–25
 საფრანგეთის სუპერთასი: 2023, 2024
 უეფა-ს ჩემპიონთა ლიგა: 2024–25
 უეფა-ს სუპერთასი: 2025
 ფიფა-ს მსოფლიო საკლუბო ჩემპიონატის ფინალისტი: 2025
 ფიფას საკონტინენტთაშორისო თასი: 2025

  ესპანეთი 
 უეფა-ს ერთა ლიგის ფინალისტი: 2020–21

ინდივიდუალური
 ესპანეთის წლის საუკეთესო ახალგაზრდა ფეხბურთელი Don Balon-ის ვერსიით: 1990–91
 ესპანეთის წლის საუკეთესო ახალგაზრდა ფეხბურთელი El Pais-ის ვერსიით: 1990–91
 წლის საუკეთესო ესპანელი ფეხბურთელი El Pais-ის ვერსიით: 1997–98
 ESM-ის სეზონის სიმბოლური გუნდის წევრი: 1996–97
 ლა ლიგის წლის საუკეთესო მწვრთნელი: 2015
 ფიფა-ს წლის საუკეთესო მწვრთნელი: 2015
 IFFHS-ის მსოფლიოს საუკეთესო საკლუბო მწვრთნელი: 2015
 World Soccer-ის წლის საუკეთესო მწვრთნელი: 2015
 ლა ლიგის თვის საუკეთესო მწვრთნელი: მაისი 2016 
 UNFP-ის ლიგა 1-ის წლის საუკეთესო მწვრთნელი: 2024–25
 ფიფა-ს ასეული (FIFA 100): 2004The FIFA 100. theguardian.com.Pele's list of the greatest. news.bbc.co.uk.Pelé's Choice of 125 Living Players. RSSSF.Fifa names greatest list. news.bbc.co.uk.FIFA 100 – list of the 125 greatest living footballers in 2004 created by Pelé

ფაქტები
2024–25 წლების სეზონში „პარი სენ-ჟერმენთან“ ერთად მიღწეული წარმატების შემდეგ, ლუის ენრიკე ისტორიაში მეორე მწვრთნელი გახდა, ვინც ევროპულ კლუბთან ერთად ორჯერ მოახერხა „თრებლის“ (ჩემპიონთა ლიგა, ქვეყნის ჩემპიონატი, ქვეყნის თასი) მოგება. პირველად მან ეს 2014–15 წლების სეზონში „ბარსელონასთან“ ერთად შეძლო. მანამდე, ასეთ შედეგს მხოლოდ პეპ გვარდიოლამ მიაღწია („ბარსელონა“ 2008–09 და „მანჩესტერ სიტი“ 2022–23 წლების სეზონებში).Энрике повторил достижение Гвардиолы, сумев дважды выиграть требл

რესურსები ინტერნეტში


 პროფილი Transfermarkt-ზე მოთამაშის მწვრთნელის 
 პროფილი Soccerway-ზე 

სქოლიო

კატეგორია:დაბადებული 8 მაისი
კატეგორია:დაბადებული 1970
კატეგორია:ესპანელი ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სეგუნდა დივიზიონი B-ის ფეხბურთელები
კატეგორია:ტერსერა დივიზიონის ფეხბურთელები
კატეგორია:მადრიდის რეალის ფეხბურთელები
კატეგორია:ბარსელონის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ფიფას 100-ეული
კატეგორია:ესპანეთის ნაკრების ფეხბურთელები
კატეგორია:1992 წლის ზაფხულის ოლიმპიური თამაშების მედალოსნები
კატეგორია:1994 წლის მსოფლიო საფეხბურთო ჩემპიონატის ფეხბურთელები
კატეგორია:1996 წლის ევროპის საფეხბურთო ჩემპიონატის ფეხბურთელები
კატეგორია:1998 წლის მსოფლიო საფეხბურთო ჩემპიონატის ფეხბურთელები
კატეგორია:2002 წლის მსოფლიო საფეხბურთო ჩემპიონატის ფეხბურთელები
კატეგორია:ესპანელი ფეხბურთის მწვრთნელები
კატეგორია:ესპანეთის პრიმერა დივიზიონის მწვრთნელები
კატეგორია:ხიხონის სპორტინგის ფეხბურთელები
კატეგორია:სელტას მწვრთნელები
კატეგორია:ბარსელონის მწვრთნელები
კატეგორია:სერია A-ს მწვრთნელები
კატეგორია:რომას მწვრთნელები
კატეგორია:ცოცხალი ადამიანები